Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 316/12/8803	Košice II, 16.10.2012
EEČ : 2-64-325-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	V trestnej veci vedenej proti obv. XXXXX pre prečin zanedbania povinnej výživy podľa § 207 ods. 1, ods. 3 písm. b/ Trestného zákona pre skutok, že 

	- v Košiciach a inde si neplní vyživovaciu povinnosť k svojim deťom XXXXX, nar. XXXXX  a XXXXX, nar. XXXXX, aj keď bol rozsudkom Okresného súdu XXXXX XXXXX sp. zn. XXXXX, zaviazaný prispievať na ich výživu sumou 46,47 EUR mesačne na XXXXX a 39,83 EUR mesačne na XXXXX, pričom vyživovacia povinnosť bola upravená rozsudkom  Okresného súdu XXXXX XXXXX, sp. zn. XXXXX zo sumy 46,47 EUR na XXXXX mesačne na sumu 80,-EUR mesačne do rúk XXXXX, túto si však  úmyselne neplní, a tak dlhuje za obdobie od augusta 2006 do novembra 2010 k rukám matky XXXXX sumu vo výške 292,09 EUR od decembra 2010 doteraz do rúk XXXXX sumu vo výške 278,81 EUR a od marca 2009 doteraz do rúk XXXXX sumu  vo výške 619,41 EUR.
 
lebo zanikla trestnosť činu
Odôvodnenie:
Uznesením vyšetrovateľa Okresného riaditeľstva PZ XXXXX, odboru kriminálnej polície, sp. zn. ORP-XXXXX zo  dňa 21.05.2012  bolo  podľa  §  206  ods. 1 Trestného poriadku  vznesené  obvinenie XXXXX pre prečin zanedbanie povinnej výživy podľa § 207 ods. 1, ods. 3 písm. b/ Trestného zákona, pre skutok ako je uvedený vo výroku tohto uznesenia.

Po ukončení vyšetrovania predložil vyšetrovateľ Okresného riaditeľstva PZ XXXXX, odboru kriminálnej polície spis s návrhom na podanie obžaloby. Následne dňa 09.08.2012 obvinený XXXXX  osobne doručil na Okresnú prokuratúru šeky o úhrade dlžného výživného vo výške 1356,61 EUR  matke detí XXXXX.
Preskúmaním predloženého spisového materiálu som zistila, že zanikla trestnosť činu.

Z výpovede poškodených nevyplývajú také skutočnosti, ktoré by poukazovali, že konaním obvineného boli spôsobené trvalo nepriaznivé následky.

Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom na vyššie uvedené som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka